བོད་སྒྲའི་གླུ་གཞས་ཨོ་ལོ་གཞོན་པ་མི་ཕྱིན་འདི་ལྷུན་རྩེ་རྫོང་ཁག་ཀུར་སྟོད་རྒེད་འོག་རྒྱ་ས་སྦྱིས་གཡུས་ཚན་ལས་ཕུན་ཚོགས་རྣམ་རྒྱལ་གྱིས་འཐེནམ་ཨིནམ་ད་གླུ་གཞས་འདི་ཡང་གསེར་གཞོང་དང་བསམ་ཡས་གཞོང་ལུ་བསྟོད་པ་རྐྱབ་ཨིན་མས།གསེར་གཞོང་དང་བསམ་ཡས་གཞོང་ཟེར་མི་འདི་ག་ཏེ་ལུ་ཨིན་ན་དང་བླམ་འདི་ག་ཨིན་ན་ཁ་གསལ་ཅིག་མ་སླབ་རུང་ཇོ་བོ་ཡེ་ཤེས་ནོར་བུ་དང་དཔེ་ཧར་རྒྱལ་པོའི་བཞུགས་གནས་ཀྱི་སྐོར་ལས་ཨིན་མས།དཔེ་ཧར་རྒྱལཔོ་འདི་བོད་བསམ་ཡས་ཀྱི་སྲུང་མ་ཆེན་མོ་ཨིནམ་ད་གླུ་གཞས་འདི་ནང་ཇོ་བོ་ཡེ་ཤེས་ནོར་བུ་དང་དཔེ་ཧར་རྒྱལ་པོའི་སྐུ་འདྲ་མཇལ་ཁ་གནང་ས་ལྷོད་དེ་སྐལ་བ་བཟང་ཡི་ཟེར་ཇོ་བོ་དང་དེ་ཧར་རྒྱལ་པོ་གཉིས་ཀྱི་སྐུ་འདྲ་འདི་བྱིན་ཅན་ཨིན་པའི་ལོ་རྒྱུས་སླབ་མས།